










eelnõu
NARVA LINNAVALITSUS
KORRALDUS

	Narva
	                                21.08.2019. a. nr ................


Koha-aadressi määramine
(Kase tn 22a)
1. Asjaolud ja menetluse käik
Vastavalt Vabariigi Valitsuse 20.12.2007. a. määrusele nr 251 „Aadressiandmete süsteem“ tuleb kogu vabariigis korrastada aadressiandmed. 
Ruumiandmete seaduse kohaselt peab koha-aadress tagama objekti leidmise geograafilises ruumis, olema minimaalselt vajaliku pikkusega, vastama kultuuritavadele ja keelenõuetele ning olema kooskõlas aadressiandmete süsteemiga. Aadressinumber ei tohi omada eelnevaga võrreldes liiga suurt numbrierinevust (hüpet), ehk et liikluspinna järgne nummerdamine peab olema loogiline ja põhjendatud.
Narva Linnavalitsuse 30.11.2016. a. korraldusega nr 1297-k „Koha-aadressi määramine (Kase tn 2b)“ määrati Kase tn 22 kinnisasjaga liitmiseks sobivale reformimata riigimaale aadress, Kase tn 2b, mis ei vasta ülaltoodud nõuetele, siis Narva Linnavalitsus koha-aadressi määrajana tagades koha-aadressi järjepidevuse ning järgides linna ühetaolise nummerdamise tava, viib läbi koha-aadressi korrastamise menetluse määrates kinnistule uus aadress – Kase tn 22a (asendiplaan lisatud).
Kõnesoleva kinnistu omanikud on kavandatava aadressi muutmisega nõus (07.06.2019. a. e-kiri).
2. Õiguslikud alused
2.1 Ruumiandmete seaduse §54 lõike 1 kohaselt on koha-aadressi määrajaks linna- või vallavalitsus;
2.2 Haldusmenetluse seaduse §68 lõike 2 kohaselt otsustab haldusakti kehtetuks tunnistamise haldusorgan, kelle pädevuses oleks haldusakti andmine kehtetuks tunnistamise ajal. Muu haldusorgan võib haldusakti kehtetuks tunnistada ainult seaduses sätestatud juhul.

3. Otsus
Määrata maaüksusele katastritunnusega 51101:001:1166 aadress Narva linn, Kase tn 22a.

4. Rakendussätted
4.1 Tunnistada kehtetuks Narva Linnavalitsuse 30.11.2016. a. korraldus nr 1297-k „Koha-aadressi määramine (Kase tn 2b)“; 

4.2 Kohustada Narva Linnavalitsuse Arhitektuuri- ja Linnaplaneerimise Ametit teha korraldus    teatavaks maaüksuse omanikele;

4.3  Korraldus jõustub teatavakstegemisest;
4.4 Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebus Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.

